中國之鉛筆廠，始於西曆一九三〇年代。香港九龍固有廠，英商也。一九三二年，國人投資，易為大華，是中國之首。翌年，北京中國鉛筆公司、上海華文鉛筆廠，繼相成立。然技術落後，多所依賴，猶困獸鬥，不能立足。吳羹梅嘗就學日本，以三三年歸國，懷抱利器，欲實業救國，集資籌建鉛筆廠，振臂而呼曰：「鉛筆在各種文具品中佔重要之位置，而與小學生關係又切。查海關貿易報告，去年鉛筆輸入我國者，達一五零萬金單位之巨，區區鉛筆一物，每年亦竟耗我國人之財富達數百萬元之巨。吾人所惕者在此，覺有從速創辦此種工業之必要者亦在此。」「雖九龍已有我國唯一之大華鉛筆廠創設，然持此一廠，抵制外貨，力當未逮，此種工業實大有提倡發揚之必要。」其後，三五年，上海建全能鉛筆廠。蓋全能鉛筆廠，中邦莫先之。